open-index/open-wikipedia-markdown huggingface dataset:
குறைக் கடத்தி கதிர் ஏற்பளவுமானி

**குறைக் கடத்தி கதிர் ஏற்பளவுமானி**(Semiconductor dosimeter) என்பது இட்ரான்சுசிசுட்டர் (Transistor)-ல் பயன்படும் குறைகடத்தி படிகங்கள் (Crystals) ஆல்ஃபா கதிர்களையும் மற்றும் நிறைகூடிய அணுத்தகள்களையும் காணவும், அளவிடவும், பயன்படும் கருவியாகும்.

## செயல்படும் முறை
மிகவும் தூய்மையானதும் மெல்லிதுமான சிலிக்கான் படிகத்தின் (Silicon) இரு பரப்பில் மின்கடத்தும் தங்கப் பூச்சு உள்ளது. இந்தத் தங்கப் பூச்சுடன் மின் இணைப்புக் கம்பிகளுடன் ஒன்று முதல் 20 வோல்ட்டு மின்அழுத்த வேறுபாடு இணைக்கப்பட்டு, பின் பெருக்கிக்கும் அளவிடு கருவிக்கும் இணைக்கப்பட்டுள்ளது. இப்போது ஒரு மின்னூட்டம் கொண்ட துகள் படிகத்தில் செல்ல நேர்ந்தால் தனித்த எலக்ட்ரான்களும் துளைகளும்(Holes) தோற்றுவிக்கப்படுகின்றன. இவை மேலும் பெருக்கியால் அதிகரிக்கப்படுகின்றன. இதனால் அளவிடு கருவியில் ஏற்படும் மாற்றம் அளவிடப்பட முடியும். அல்லது எண்கருவியில்(counters) காணப்படும் துடிப்புகள் எண்ணப்பட முடியும்.

## வகைகள்
* சிலிக்கான் இருமுனைய ஏற்பளவுமானி கருவிகள் மற்றும்
* மாழை-ஆக்சைடு-குறைக்கடத்தி புலவிளைவுத் திரிதடையம் ஏற்பளவுமானி என இருவகையான குறைக் கடத்தி கதிர் ஏற்பளவுமானிகள் தற்போது உள்ளன.

## உசாத்துணை
* கதிரியக்க ஏற்பளவுமானிகள் 
* ஏற்பளவுமானிகள் 

பகுப்பு:கதிரியக்கம்
மனிதக் கண்

மனிதனில் பார்வைப் புலனுக்குரிய அங்கம் கண்ணாகும் *(Human Eye)*. இது ஒளிக்கதிர்களைக் குவியச்செய்வதுடன் அவற்றை நரம்புக் கணத்தாக்கங்களாக மாற்றிப் பார்வை நரம்பினூடாக மூளைய மேற்பட்டைக்கு அனுப்பும். அங்கு விம்பம் உணரப்படும். மனிதனில் இரு கண்கள் உள்ளன. எனினும் இரண்டு கண்களாலும் தோற்றுவிக்கப்படும் விம்பங்கள் மூளையில் ஒரு தனி விம்பமாக மாற்றப்படும். விழித்திரையில் காணப்படும் கூம்பு மற்றும் கோல் கலங்கள் விம்பத்தை நரம்புக் கணத்தாக்கங்களாக மாற்றுகின்றன. இந்நரம்புப்புலன் கலங்களால் 10 மில்லியனுக்கும் மேற்பட்ட நிறங்களைக் கண்டறிய முடியும்.

## பொதுவான பண்புகள்

மனிதக் கண் முழுமையான ஒரு கோளம் அல்ல. இது விழிவெண்படலம் எனும் அதிகமாக வளைந்த பகுதியும் கோள வடிவான பிரதான பகுதியும் (ஸ்கெளரா) இணைந்த கட்டமைப்புடையது. விழிவெண்படலம் 8&nbsp;mm ஆரையுடைய வட்டத்தின் துண்டம் போலத் தோற்றமளிக்கும். கண்ணைன் ஆறிலைந்து பகுதியை ஆக்கும் ஸ்கிளெரா பகுதி 12&nbsp;mm ஆரையுடைய கோள வடிவானது. இரு பகுதிகளுக்குமிடையில் கண் வில்லை அமைந்துள்ளது. கண்ணினூடாகச் செல்லும் ஒளியின் அளவைக் கட்டுப்படுத்தும் பகுதியான கதிராளி கண்ணுக்குரிய (கருவிழிக்குரிய) நிறத்தைக் கொடுக்கின்றது. கதிரொளிக்கு நடுவில் ஒளி வில்லையை அடையும் துவாரமாக கண்மணி உள்ளது. இது கண்ணில் கறுப்பு நிறமாகத் தோற்றமளிக்கும்.

### பருமன்

வளர்ந்த மனிதரிடையில் கண்ணின் பருமன் 1–2&nbsp;mm அளவிலேயே வேறுபடும். நெட்டாங்கான நீளம் கிடையான நீளத்தை விட சிறிதளவு குறைவானது. பிறக்கும் போது மனிதக் கண்ணின் நெட்டாங்கு நீளம் 16-17mm ஆகக் காணப்படும். பின்னர் கண் வேகமாக வளர்ச்சியடைந்து, மூன்று வயதில் 22.5-23mm நீளத்தை எட்டும். 13 வயதில் கண் முழுமையாக வளர்ச்சியடைந்து விடும். சாதாரண மனிதக் கண் நெட்டாங்காக 24mm நீளத்தோடு காணப்படும். மனிதக் கண்ணின் கனவளவு கிட்டத்தட்ட, சராசரியாக 6&nbsp;cm3 ஆக இருப்பதுடன், இது சராசரியாக 7.5g  திணிவுடன் காணப்படும்.

### கூறுகள்

மனிதக்கண் மூன்று அடுக்குகளைக் கொண்டது. வன்கோது எனப்படும் முதலாம் வெளிப்புற அடுக்கு ஸ்கெளராவாலும் விழிவெண்படலத்தாலுமானது. நடுப்படை தோலுருவாலும் கதிராளியாலுமானது. உட்படை விழித்திரையாகும். இம்மூன்று படைகளுக்குள் நீர்மயவுடனீர், கண்ணாடியுடனீர், கண் வில்லை என்பன உள்ளன. வெளிப்புறத்தே இருக்கும் நீர்மயவுடனீரை, உட்புறமிருக்கும் கண்ணாடியுடனீரிலிருந்து கண் வில்லை பிரிக்கின்றது. நீர்மயவுடனீரும் கண்ணாடியுடனீரும் ஒளியைப் புகவிடும் தன்மையுடையன.

## நிறம்
மனிதனின் கண் விழிகள் கறுப்பு, பழுப்பு, நீலம், பச்சை எனப் பல நிறங்களில் உண்டு. இந்த வண்ண விழிகள் மனிதருக்கு மனிதர் மாறுபடும், ஒரே நபரின் இரு விழிகள் தமக்குள் வண்ணத்தால் வேறுபடுவதும் உண்டு. மனிதரின் தோல், முடியின் நிறத்துக்குக் காரணமாவது ‘மெலனின்’ என்ற நிறமி. அதேபோல, கருவிழிகளில் மெலனோசைட்டுகள் (Melanocytes) உற்பத்தி செய்யும் மெலனின் கண்ணின் நிறத்தைத் தீர்மானிக்கின்றன.

உலகில் கறுப்பு மற்றும் பழுப்பு நிறக் கண்களே அதிகம் காணப்படுகின்றன. மெலனின் செறிவாகக் காணப்படுவதே அவற்றுக்குக் காரணம். அடுத்தபடியாக பச்சைக் கண்களும், இதனையடுத்துக் குறைவான நிறமிகளுடன் நீல நிறக் கண்களும் இடம் பிடிக்கின்றன. நிறமிகளின் பற்றாக்குறையுடன் உள்ள சாம்பல் நிறக் கண்கள் அரிதானவை. இவை மட்டுமல்லாது பல நிறங்களின் சேர்க்கையாகக் காணப்படும் கண்களை ஹேஸல் கண்கள் (Hazel) என்கின்றனர். இவை பெரும்பாலும் பச்சை மற்றும் பழுப்பு நிறங்களின் சேர்க்கையாக காணப்படுகின்றன.
## மேற்கோள்கள்

## புற இணைப்புகள்
* 3D Interactive Human Eye
* Eye – Hilzbook 
* Retina – Hilzbook 

பகுப்பு:மனித உடற்கூற்றுத் தொகுதிகள்
பகுப்பு:கண்
பகுப்பு:மனிதத்தலையும், கழுத்தும்
பகுப்பு:கண்ணின் உடற்கூறியல்
பிள்ளை நிலா (தொலைக்காட்சித் தொடர்)

**பிள்ளை நிலா** என்பது திங்கள் முதல் சனி வரை மாலை 05 : 30 மணிக்கு சன் தொலைக்காட்சியில் ஒளிபரப்பான தொலைக்காட்சித் தொடராகும்.

## கதை
நிலா என்னும் குழந்தைக்காக கோகிலா, ஹேமா எனும் இரண்டு தோழிகளுக்கு இடையே ஏற்படும் பிணக்குகளைப் பற்றிய கதையே பிள்ளை நிலாவாகும்.

## இவற்றை பார்க்க
* சன் தொலைக்காட்சி நாடகத் தொடர்கள் பட்டியல்

## குறிப்புகள்
* சன் டிவி யூ ட்யுப்
* பிள்ளைநிலா பார்க்க 

## வெளி இணைப்புகள்
* Official Website 
* Sun TV on YouTube
* Vikatan TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2012 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
கிருஷ்ண குமாரி

**கிருஷ்ண குமாரி** ஒரு தெலுங்கு நடிகை. இவர் 1960-1970 ஆண்டுகளில் பல திரைப்படங்களில் நடித்தார். முன்னணி  நடிகர்களான என். டி. ராமாராவ், சிவாஜி கணேசன், காந்தாராவ், எம். ஜி. ஆர், ஜக்கையா ஆகியோருடன் இணைந்து நடித்துள்ளார். இவர் சில தமிழ், மலையாளம் மற்றும் கன்னடத் திரைப்படங்களிலும் நடித்தவர்.

இவர் பிரபல நடிகை சௌகார் ஜானகியின் தங்கை ஆவார். தன் இறுதி நாட்களில் பெங்களூரில் வாழ்ந்து  வந்த கிருஷ்ணகுமாரி 24 சனவரி 2018 அன்று காலமானார். இவரின் கணவர் பெயர் அஜய் மோகன் ஆவார்.

## திரைத்துறை
இவர் நடித்த முதல் தெலுங்குத் திரைப்படம் *நவ்விதே நவரத்னாலு* என்பதாகும். திரும்பிப் பார் என்ற திரைப்படமே இவர் நடித்த முதல் தமிழ்த் திரைப்படம். தொடர்ந்து முப்பதுக்கும் அதிகமான திரைப்படங்களில் நடித்தார். இறுதியாக, ஜோதி என்ற திரைப்படத்தில் நடித்தார்.

## திரைப்படங்கள்
* பூல்ஸ் (2003) - சிறப்புத் தோற்றம்
* பங்காரு பூமி (1982 திரைப்படம்)|பங்காரு பூமி (1982)
* குணவந்துடு (1975)
* யசோதகிருஷ்ணா (1975)
* நேரமு – சிட்சா (திரைப்படம்)|நேரமு சிட்சா (1973)
* மானவுடு - தானவுடு (1972 திரைப்படம்)|மானவுடு - தானவுடு (1972)
* பார்யாபிட்டலு] (1971)
* தல்லா பெள்ளாமா (1970)
* வரகட்னம் (1968)
* ஸ்ரீகிருஷ்ணாவதாரம்- லட்சுமண (1967)
* சிலகா கோரிங்கா (1966)
* அந்தஸ்துலு (1965)
* சந்திரஹாச (1965 திரைப்படம்)|சந்திரஹாச (1965)
* குடி கண்டலு (1965)
* உய்யால ஜம்பால - சசிரேகா (1965)
* உம்மடி குடும்பம்
* டாக்டர் சக்ரவர்த்தி - மருத்துவர். ஸ்ரீதேவி (1964)
* ஆப்தமித்ருலு (1963)
* பந்திபோடு (1963)
* சதுவுகுன்ன அம்மாயிலு - வாசந்தி (1963) 
* தில் ஏக் மந்திர்  (1963)
* இருகு பொருகு (1963)
* கண் கண் மெ பகவான் (1963)
* லட்சாதிகாரி (1963)
* புனர்ஜன்மா (1963) -
* திருபதம்ம கதை (1963)
* எதுரீத (1963)
* கான்ஸ்டபுல் கூதுரு - ஜானகி (1962)
* ஹரியாலீ ஔர் ரஸ்தா (1962)
* லகோத்ராலு -  ஸரோஜ (1962)
* மோஹினி ருக்மாங்கத (1962)
* பார்யாபர்தலு (1961) -
* சபாஷ் ராஜா (1961)
* சம்பூர்ண ராமாயணம் - மண்டோதரி (1961)
* வாக்தானம் (1961)
* ஜபக் (1961)
* பஹானா (1960)
* தீபாவளி (1960)
* மட் முட் கெ ந தேக் (1960)
* பெள்ளி கானுக (1960) 
* சாந்தி நிவாசம் (1960)
* குலதைவம் - சாந்தா (1960) 
* பெள்ளி மீத பெள்ளி - லட்சுமி (1959)
* கூஞ்சு உடீ ஷஹனாயீ (1959)
* சம்ராட் சந்திரகுப்தா (1958) 
* ஜிம்போ  (1958)
* ஜனம் ஜனம் கே பேரே (19ĕ57)
* வினாயக சவிதி (திரைப்படம்)|வினாயக சவிதி  (1957) 
* யஹுதீ கீ லட்கீ (1957)
* ஹீர் (1956)
* பகவத் மகிமை (1955)
* ஷெஹஜாதா (1955)
* அந்தா மனவாள்ளே (1954) 
* லாட்லா (1954)
* நாகின் (1954)
* பிச்சி புல்லய்யா (1953 திரைப்படம்)|பிச்சி புல்லய்ய (1953) 
* பைஜூ பாவரா (1952)
* ஜால் (1952)
* தாமாத் (1951)
* நவ்விதே நவரத்னாலு (1951)
* திரும்பிப்பார் (1953)
* மனிதன், 
* கற்கோட்டை
*  புதுயுகம்

## சான்றுகள்

பகுப்பு:தெலுங்குத் திரைப்பட நடிகைகள்
பகுப்பு:தெலுங்கு நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1933 பிறப்புகள்
பகுப்பு:2018 இறப்புகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
அஞ்சலிதேவி

**அஞ்சலிதேவி** (*Anjali Devi*,  , 24 ஆகத்து 1927 - 13 சனவரி 2014) பழம்பெரும் தெலுங்கு, மற்றும் தமிழ் திரைப்பட நடிகையும், திரைப்படத் தயாரிப்பாளரும் ஆவார். லவகுசா திரைப்படத்தில் சீதையாக நடித்துப் புகழ் பெற்றார்.

## வாழ்க்கைச் சுருக்கம்
அஞ்சனிதேவி என்ற இயற்பெயரைக் கொண்ட அஞ்சலிதேவி ஆந்திரா மாநிலம் கிழக்கு கோதாவரி மாவட்டத்தில் பெத்தாபுரம் என்ற ஊரில் நூக்கையா-சத்யவதி என்பவருக்குப் பிறந்தவர். ஆரம்ப காலங்களில் நாடகங்களில் நடித்த அஞ்சலிதேவி நடிப்புத் தொழிலுக்காக சென்னைக்கு 40களில் குடிபெயர்ந்தார்.

1936 இல் வெளியான *ராஜா ஹரிச்சந்திரா* என்ற திரைப்படத்தில் குழந்தை நடிகையாக அறிமுகமான அவரை எல். வி பிரசாத் தனது *கஷ்டஜீவி* என்ற படத்தில் கதாநாயகியாக அறிமுகம் செய்தார். ஆனால் அத்திரைப்படம் முழுமை பெறாமல் பாதியிலேயே நின்று விட்டது. பின்னர் பிரபல இயக்குநர் சி. புல்லையாவின் இயக்கத்தில் வெளியான *கொல்லபாமா* என்ற படத்தில் கதாநாயகியாக நடித்தார். புல்லையாவே அஞ்சனி குமாரி என்ற பெயரை அஞ்சலிதேவி என்ற பெயரைச் சூட்டினார். அந்த படத்தின் மூலம் இவர் பெரும் புகழ் பெற்றார். ஏறத்தாழ 350 தெலுங்குத் திரைப்படங்களிலும், சில தமிழ், கன்னடப் படங்களிலும் கதாநாயகியாக நடித்துள்ளார்.

## நடித்த தமிழ்த் திரைப்படங்கள்
# லவகுசா (1963)
# சுவர்ண சுந்தரி
# அனார்க்கலி
# மணாளனே மங்கையின் பாக்கியம்
# கணவனே கண்கண்ட தெய்வம்

## மேற்கோள்கள்

## வெளி இணைப்புகள்
* Anjali Devi at Chakpak.com 
* 
* Golden Nandi for Krishnaveni
* பழம்பெரும் நடிகை அஞ்சலிதேவி காலமானார்!, விகடன், சனவரி 13, 2014
* மணாளனே மங்கையின் பாக்கியம். அழைக்காதே நினைக்காதே அவைதனிலே என்னையே ராஜா ஆருயிரே  பாடல்காட்சி
* Veteran actor Anjali Devi dead

பகுப்பு:1927 பிறப்புகள்
பகுப்பு:தெலுங்கு மக்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:2014 இறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:20 ஆம் நூற்றாண்டு இந்தியத் தொழிலதிபர்கள்
அத்யாரோபம்

**அத்யாரோபம்** என்பது சமசுகிருத மொழியில் உண்மையான ஒரு பொருள் மீது வேறு ஒரு பொருளை ஏற்றி வைத்தல் ஆகும். (உண்மையான ஒரு பொருளை வேறு ஒரு பொருளாக காண்பது-மங்கிய இருளில் கயிற்றை பாம்பு என காணுதல்). இதனை அத்யாசம் என்றும் அழைக்கப்படுகிறது. அத்யாரோபம் அல்லது அத்யாசம் எனும் சொற்கள் சமசுகிருத மொழியில் பரி பாக்ஷை (மறைமுகமாக உணர்த்தும் சொற்கள்) ஆகும். மங்கிய இருளிலே, கயிற்றின் உருவமானது சரியாக தென்படுவதில்லை. அப்பொழுது அறியாமையால், கயிற்றின் மீது பாம்பை ஏற்றிக் கூறுவது போல, பிரம்ம வஸ்துவின் தன்மையை சரியாக அறிந்து கொள்ளாமல், அறியாமையால் (அஞ்ஞானத்தால்)  பிரம்மத்தின் மீது இந்த உலகத்தை ஏற்றிக் கூறுவதுதான் `அத்யாரோபம்` ஆகும். அவ்வாறு பொய்யாக பிரம்மத்தின் மீது ஏற்றி வைத்த உலகத்தை இறக்கி வைக்கும் (நீக்கும்) முறைக்கு அபவாதம் என்பர்.

## இதனையும் காண்க
* அபவாதம்

## உசாத்துணை
* வேதாந்த சாரம், நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.

பகுப்பு:இந்து மெய்யியல் கருத்துருக்கள்
பகுப்பு:வேதாந்தம்
அபவாதம்

**அபவாதம்** எனில் அறியாமை எனும் அஞ்ஞானத்தால் கயிற்றிலே தோற்றம் கொண்டுள்ள பாம்பை புறகணித்து, அறிவு (ஆத்ம ஞானம்) ஏற்பட்ட உடன் அது பாம்பல்ல, கயிறுதான் என்ற உண்மையை அறிவது போல, அத்யாரோபம் எனும் முறையில் பிரம்மவஸ்துவின் மீது ஏற்றப்பட்ட பொய்யான இந்த உலகத்தைப் வேதாந்த சாத்திரங்கள் எனும் பிரமாணங்கள், யுக்தி, அனுபவங்களின் மூலம் புறக்கணித்து, அது பிரம்மம் தான் என்று அறிய வைக்கும் முறைதான் அபவாதம் ஆகும்.

பிரம்மத்திடம் இருந்து எந்த முறையில் இந்த உலகமானது `தோற்றம்` கொண்டதோ அதற்கு எதிரான முறையில் இந்த உலகத்தை பிரம்ம வஸ்துவிடம் `ஒடுக்கும்` பொழுது (லயம் ஏற்படச் செய்யும் பொழுது), பிரம்மம் ஒன்று மட்டுமே எஞ்சியிருக்கும்.

## இதனையும் காண்க
* அத்யாரோபம்

## உசாத்துணை
* வேதாந்த சாரம், நூலாசிரியர்: ஸ்ரீசதானந்தர், வெளியீடு: இராமகிருஷ்ண மடம், சென்னை.

பகுப்பு:இந்து மெய்யியல் கருத்துருக்கள்
பகுப்பு:வேதாந்தம்
அஞ்ஞானம், வேதாந்தம்

**அஞ்ஞானம்** எனும் அறியாமையானது (Ajnana) *ஸத்*  (என்றும் நிலையாக இருப்பது) அல்ல. அதே போ*ல் அஸத்*  (நிலையாமை) அல்ல. இவ்விரண்டை விட வேறுபட்டதாக உள்ளது. எனவேதான் அஞ்ஞானத்தை ` இவ்விதமாக உள்ளது  என விவரிப்பதற்கு இயலவில்லை. அஞ்ஞானம் எனும் அறியாமையானது சத்துவ குணம், இராட்சத குணம் மற்றும் தாமச குணம் எனும் முக்குணங்கள் கொண்டதாக உள்ளது. மற்றும் இது ஞானத்திற்கு (அறிவு) எதிரானது ஆகும்.

## உசாத் துணை
* வேதாந்த சாரம், நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.

## வெளி இணைப்புகள்
* http://www.britannica.com/EBchecked/topic/11283/ajnana
* http://vedabase.net/a/ajnana

பகுப்பு:வேதாந்தம்
அட்டகத்தி தினேஷ்

**அட்டகத்தி தினேஷ்** இவர் ஒரு தமிழ்த் திரைப்பட நடிகராவார். இவர் அட்டகத்தி என்ற திரைப்படத்தின் கதாநாயகனாக நடித்ததன் மூலம் பிரபலமான நடிகர் ஆனார்.

## தொழில்
இவர் 2006ஆம் ஆண்டு நடிகர் ஜீவா நடித்த ஈ என்ற திரைப்படத்தில் துணை நடிகராக அறிமுகமானார். 2011ம் ஆண்டு ஆடுகளம் (திரைப்படம்) மற்றும் மௌன குரு என்ற திரைப்படத்தில் துணை நடிகராக நடித்தார்.

இவர் 2012ஆம் ஆண்டு கதாநாயகனாக நடித்த அட்டகத்தி என்ற திரைப்படம் மாபெரும் வெற்றி அடித்ததன் மூலம்  இவர் சிறந்த நடிகராக பல விருதுகளை வென்றார்.

## திரைப்படவியல்

#### திரைப்படங்கள்

#### தொலைக்காட்சி நிகழ்ச்சிகள்

## மேற்கோள்கள்


## வெளி இணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:இந்திய நடிகர்கள்
பகுப்பு:1984 பிறப்புகள்
இரண்யகர்பன்

**இரண்யகர்பன்** அல்லது **பேரண்ட புருஷன்** (*Hiranyagarbha*) (சமசுகிருதம்): हिरण्यगर्भ) என்பது வேதாந்த சாத்திர நூல்களில், சூக்கும நிலையிலுள்ள, படைப்பிற்கு முற்பட்ட உலகமானது, ஒளிர்ந்து கொண்டிருக்கும் தங்க முட்டைக்கு உவமையாக காட்டப்படுகிறது. பிரபஞ்சத்தை தன்னுடைய கர்ப்பத்தில் வைத்துக் கொண்டிருக்கும், படைப்புத் தொழிலைச் செய்யும் பிரசாபதியான நான்முகன் எனும் (பிரம்மா)வே ஹிரண்யகர்பன் ஆவார்.

சுவேதாஸ்வதர உபநிடத்தில் உள்ள ஒரு மந்திரத்திற்கு ஆதிசங்கரர் எழுதியுள்ள விளக்க உரையில் “ இதமானதும், (விரும்பத்தக்கதும்) ஆனந்தத்தை ஏற்படுத்துவதும், மிகவும் ஒளிர்வதுமான ஞானமானது யாரிடம் முழுமையாகவும், செறிவாகவும் உள்ளதோ அத்தகையவனே ஹிரண்யகர்பன் ஆவான்” என விளக்கியுள்ளார்.

எனவே ஹிரண்யகர்பன் உலகைப் படைப்பவனும் மற்றும் ஞானவடிவினனும் ஆவான். ஞானத்துடன் இச்சையும் (ஆசையும்) இருப்பதால் அவன் இச்சாசக்தி வடிவினனாகவும் இருக்கிறான்.

உலகத்தை படைக்கும்பொழுது அவனுடைய கிரியா சக்தியானது முதன்மையாகக் காணப்படுவதால் அவன், பிராணன் (பிராண சக்தி) ஆகவும் இருக்கிறான். ஹிரண்யகர்பன், இச்சா சக்தி, கிரியா சக்தி மற்றும் ஞான சக்திகளுடன், ஐந்து கோசங்களுள் மூன்று கோசங்களான விஞ்ஞானமய கோசம், மனோமய கோசம் மற்றும் பிராணமய கோசங்களை உபாதியாக பெற்றுள்ளது.

## மேற்கோள்கள்

## உசாத் துணை
* வேதாந்த சாரம் (சுலோகம் 91 முதல் 92 முடிய), நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.

பகுப்பு:இந்திய மெய்யியல்
பகுப்பு:இந்து தொன்மவியல்
தாண்டவராயர்

**தாண்டவராயர்** கைவல்ய நவநீதம்  என்னும் வேதாந்த மெய்யியல் தமிழ் நூல் எழுதியவர். ’தாண்டவமூர்த்தி’ என்னும் இயற்பெயரைக் கொண்ட இவர்  கி. பி. 1500 களில் வாழ்ந்தவராக அறியப்படுகிறார். இவர் **நன்னிலம் நாராயண தேசிகரின்** மாணவராகவும் அறியப்படுகிறார். வடமொழியில் (சமஸ்கிருதம்) நல்ல தேர்ச்சி பெற்றதனால் வடமொழியிலுள்ள வேதாந்த மெய்யியல் நூல்களின் கருத்துருக்களை தமிழில் செய்யுள் வடிவில் எழுதியவர்.

## இவற்றையும் பார்க்கவும்
*கைவல்ய நவநீதம்

## சான்றாவணம்

பகுப்பு:அத்துவிதம்
பகுப்பு:சைவ சமயம்
பகுப்பு:தமிழ் மெய்யியலாளர்கள்
நீராதிபத்தியம் (நூல்)

ஆங்கிலத்தில் மாட் விக்டோரியா பார்லோ எழுதிய, Blue covenant  என்ற நூலை **நீராதிபத்தியம்** என்ற பெயரில் தமிழில் மொழிபெயர்த்திருக்கிறார் சா.சுரேஷ் . எதிர் வெளியீடு இந்நூலை வெளியிட்டுள்ளனர்.

நடப்பு உலகில் அனைத்துத் துறைகளையும் மிரட்டும் ஏகாதிபத்திய நாடுகளும், அவர்களின் நிறுவனங்களும் நீரையும் விட்டுவைக்கவில்லை என்பதை விளக்கும் வகையில் தலைப்பு, நீர்+ ஏகாதிபத்தியம்=நீராதிபத்தியம் என்ற சமன்பாட்டுடன்  வைக்கப்பட்டுள்ளது. உலகளாவிய அளவில் தண்ணீரைச் சுரண்டும் பன்னாட்டு நிறுவனங்கள் பற்றிய புள்ளிவிவரங்கள் புத்தகம் முழுவதும் காணக் கிடைக்கின்றன. நீர்வளத்தை வேட்டையாடிவிட்டு, அடுத்தது கழிவுநீரைச் சுத்திகரிப்பதிலும் லாப வேட்டை நடத்துகின்றனர் என்பதையும் இந்த நூல்  விவரிக்கிறது.

இந்த புவியின் நீர்நிலைகளின் வளம் என்பது என்ன, அவைகள் எவ்வாறு இருந்தன, அவற்றின் தற்போதைய நிலை என்ன, இந்த நிலை தொடர்ந்தால் அந்த நீர் நிலைகளுக்கு என்ன நேரும், இந்த நீர்நிலைகளைப் பாதுகாக்க அரசியல் மற்றும் சமூக தளங்களில் செய்ய வேண்டியது என்ன, என்று ஒரு பரந்த வெளியில் இருந்து இந்த புத்தகத்தை வழங்கியுள்ளார் பார்லோ. தண்ணீரைக் காப்பாற்ற சர்வதேச அளவில் அனைவரையும் பொறுப்பேற்கச் செய்கின்ற, ஐ.நா மட்டத்தில் நிறைவேற்றத்தக்க ஒரு சர்வதேச உடன்படிக்கையை பார்லோ கோருகிறார்.

## மேற்கோள்கள்

பகுப்பு:சுற்றுச்சூழலியல்
பகுப்பு:ஆங்கிலம்-தமிழ் மொழிபெயர்ப்பு நூல்கள்
முருகையன் குமரேசன்

**எம். குமரேசன்** அல்லது **முருகையன் குமரேசன்** (பிறப்பு: 13 சனவரி 1967); (மலாய்: *M. Kumaresan*; ஆங்கிலம்: *M. Kumaresan*; *Murugayan Kumaresan*) என்பவர் மலேசியாவின் தடகள சைக்கிள் ஓட்ட வீரர். 1988-ஆம் ஆண்டு மற்றும் 1992-ஆம் ஆண்டு ஒலிம்பிக் போட்டிகளில் மலேசியாவைப் பிரதிநிதித்தவர்.

எம். குமரேசன் தென்கிழக்கு ஆசிய விளையாட்டுகளின் சைக்கிளோட்டத்தில் ஒரு ஜாம்பவான் என்று புகழப் பட்டவர். 1985-ஆம் ஆண்டு முதல் 1997-ஆம் ஆண்டு வரை, தடகளம் மற்றும் திறந்த சாலை சைக்கிள் ஓட்டும் போட்டிகளில் 9 தங்கம்; 12 வெள்ளி, வெண்கலப் பதக்கங்களைப் பெற்றவர்.

## மலேசியாவின் சிறந்த விளையாட்டு வீரர் விருது

இவர் ஒலிம்பிக் போட்டிகளுக்கு இரண்டு முறை தகுதி பெற்றவர். அத்துடன் 1992-ஆம் ஆண்டு, பார்சிலோனா ஒலிம்பிக் சைக்கிளோட்ட இறுதிச் சுற்றுக்குத் தகுதி பெற்ற முதல் மலேசியர் என்ற பெருமையையும் பெறுகிறார்.

இவரின் சிறப்புமிக்க விளையாட்டுத் துறைச் செயல்பாடுகளுக்காக, 1987-ஆம் ஆண்டின் மலேசியாவின் சிறந்த விளையாட்டு வீரர் விருது வழங்கப்பட்டது.

## வெளி இணைப்புகள்

## மேற்கோள்

## மேலும் காண்க
மலேசியாவின் சிறந்த விளையாட்டு வீராங்கனை விருது

பகுப்பு:1967 பிறப்புகள்
பகுப்பு:மலேசியத் தமிழர்
பகுப்பு:தமிழ் ஒலிம்பிக் வீரர்கள்
பகுப்பு:மலேசியாவின் சிறந்த விளையாட்டு வீரர் விருது பெற்றவர்கள்
பகுப்பு:மலேசியத் தடகள விளையாட்டு வீரர்கள்
கதிர் உணர்திறன்

**கதிர் உணர்திறன்** (*Radio sensitivity*) என்பது கதிர் மருத்துவத்தில், உயிரணுக்கள் கதிர்வீச்சினை ஏற்று எவ்வாறு மாற்றமடைகின்றது என்பதனைக் குறிக்கும்.

குறைந்த ஏற்பளவினைப் பெற்று நிறைந்த விளைவுகளைத் தோற்றுவிக்கும் உடல் உறுப்புகள் அதிக உணர்திறனுடையன என அறிப்படுகின்றன. அதுபோல் நிறைந்த ஏற்பளவினை பெற்று குறைந்த மாற்றத்தினை தோற்றுவிக்கும் உடல்உறுப்புகள் குறைந்த உணர்திறனுடையன என அறியப்படுகின்றன. கருக்கட்டிய கரு அதிக உணர்திறனுடையது. தசைகள் மிகவும் குறைந்த உணர்திறனுடையன.

## வெளி இணைப்புகள்
*Cell Radiosensitivity 

பகுப்பு:கதிர் மருத்துவம்
இரத்தினபுரம்

**இரத்தினபுரம்** எனப்படுவது இந்தியாவின் தமிழ்நாடு மாநிலத்தின் தென்கோடியில் அமைந்துள்ள கன்னியாகுமரி மாவட்டத்தின் தோவாளை வட்டத்திற்குட்பட்ட அனந்தபுரம் பகுதியில் அமைந்துள்ள கிராமம் ஆகும். இங்கே முக்கியத் தொழிலாக விவசாயம் உள்ளது.

## சேவைகள்

### விவசாயம்
நெல் ,தென்னை, வாழை ,மா, பலா, முந்திரி, பனை முதலியன இங்கு பயிரிடப்படும் முக்கியமான பயிர் வகைகள் ஆகும். 

### கல்வி
அரசு அங்கன்வாடி மற்றும் அரசு ஆரம்பப் பள்ளி முதலிய பாடசாலைகள் உள்ளன. 

### தபால்
இங்கு அமைந்துள்ள தபால் நிலையம், திடல் பஞ்சாயத்திற்குட்பட்ட திடல், மேலத்திடல், தெற்குமேடு, நயினார்தோப்பு, கடம்படிவிளாகம் போன்ற கிராமங்களுக்கு தபால்சேவை செய்து வருகிறது. 

### போக்குவரத்து
இங்கிருந்து மாவட்டத் தலைநகரான நாகர்கோவிலுக்குத் தமிழ்நாடு அரசு பேருந்துக் கழகப் பேருந்துகள் போக்குவரத்துச் சேவை செய்கின்றன. 

## சமயம்
இக்கிராமத்தில் வசிப்போரில் பெரும்பான்மையானோர்  கிறிஸ்தவ மதத்தைச் சார்ந்தவர்களாகையால் இங்கு இரட்சணிய சேனை தேவாலயம் ஓன்று அமைந்துள்ளது.

பகுப்பு:கன்னியாகுமரி மாவட்டத்திலுள்ள கிராமங்கள்
இந்திய ஜனநாயக வாலிபர் சங்கம்

இந்திய ஜனநாயக வாலிபர் சங்கம் (*Democratic Youth Federation of India*) இந்தியாவின் மிகப் பெரிய வாலிபர் அமைப்பாக கருதப்படுகிறது. இது நவப்மர் 3 1980ம் ஆண்டு பஞ்சாப் மாநிலம் லூதியானாவில் உருவாகப்பட்ட அமைப்பாகும்.  இந்தியாவின் பல்வேறு மாநிலங்களில் அமைப்புகளை கொண்டு உள்ளது. அதில் அங்கமாக இயங்குவதுதான் இந்திய ஐனநாயக வாலிபர் சங்கம் பாலக்காடு(MEENAKSHIPURAM)அமைப்பு 

## KERALA DYFI UNIT COMMITTEE MEENAKSHIPURAM
PRESIDENT: NISHANTH.M

VICE PRESIDENT: AKASH.J

SECRETARY: BATHRAN.D

JOINT SECRETARY: SURYA.M￼

* 

## உறுப்பினர்கள்
2019 ஆண்டு நிலவரப்படி இந்திய அளவில் 1.5 கோடி உறுப்பினர்களும், பாலக்காடு 10535 உறுப்பினர்கள் உள்ளனர். தெரு பிரச்சனை முதல் தேசப்  பிரச்சனை வரை அனைத்திலும் தலையிடக் கூடிய அமைப்பாக செயல்பட்டு வருகிறது. சாதி, மத மோதலுக்கு எதிராக செயல்படுகிறது. தேசிய ஒருமைப்பாடு - ஒற்றுமையை  வளர்க்கும் வேலையில் ஈடுப்பட்டு வருகிறது. எல்லோர்க்கும் இலவச கல்வி, எல்லோர்க்கும் சமூக பாதுகாப்பான வேலை என்ற கோரிக்கையை  முன்வைத்து இயங்கி வருகிறது. 15 வயது முதல் 40 வயது வரை உள்ள அனைவரும் உறுப்பினராக சேர்ந்து கொள்ள தகுதி உள்ளது. ஆண்-பெண், ஏழை பணக்காரன் சாதி மதம் எதுவும் உறுப்பினராக சேர தடைகிடையாது. 

## மேற்கோள்கள்

## வெளி இணைப்புகள்
*மேற்கு வங்கம் 
*கேரளா

பகுப்பு:இந்திய அமைப்புகள்
பகுப்பு:தன்னார்வ அமைப்புகள்
சகலம் (சிற்பநூல்)

இந்தியச் சிற்ப மரபில் **சகலம்** அல்லது **ஏகபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. மேற்படி வகைகளுள் மிக எளிமையானதும் இதுவே. இது ஒரேயொரு பதத்தை (நிலத்துண்டு) மட்டும் கொண்டது. இதனாலேயே இதை *ஒருபதம்* என்னும் பொருளில் *ஏகபதம்* என்கின்றனர். இதன் நான்கு பக்கங்களில் கிழக்குப் பக்கம் ஆதித்தனுக்கும் (சூரியன்), தெற்குப் பக்கம் யமனுக்கும், மேற்குப் பக்கம் வருணனுக்கும், வடக்குப் பக்கம் சந்திரனுக்கும் உரியது என மானசாரம் கூறுகின்றது.

இந்த அமைப்பு கடவுளை வணங்குதல், யாகம் செய்தல், இருத்தல், சாப்பிடுதல் போன்ற தேவைகளுக்கான கட்டிடங்களுக்கு உகந்தது எனச் சிற்பநூல்களில் சொல்லப்பட்டிருக்கிறது.

## குறிப்புகள்

## உசாத்துணைகள்
* Acharya, Prasanna Kumar., *Architecture of Manasara, Translated from Original Sanskrit Text*, New Barathiya Book Corporation, Delhi, 2010.

## இவற்றையும் பார்க்கவும்
* சிற்பநூல்களில் நிலப்பிரிவு வகைகள்

பகுப்பு:சிற்பநூல்
கடல் அலை ஆற்றல்

**அலை மின்சாரம்** அல்லது **கடல்லை மின்சாரம்** என்பது காற்றினால் நீரில் ஏற்படும் அலைகளில் பொதிந்துள்ள மின்சார ஆற்றலாகும். நீரலைகளிலிருந்து மின்சாரம் தயாரிக்கும் இந்த தொழில்நுட்பம் நவீன கால மின்தயாரிப்பில் முக்கியப் பங்கு வகிக்கிறது. இவ்வாற்றல் எடுத்துக்காட்டாக மின் உற்பத்தி, உப்பகற்றல், நீர்ப்பாய்ச்சல் போன்றவற்றுக்கு பயன்படுத்தப்படுகிறது. கடல்லை புதுப்பிக்கத்தக்க ஆற்றல் வகையைச் சேர்ந்தது. கடல் அலையின் மூலம் பெறக்கூடிய ஆற்றல் அதன் உயரம், வேகம் ஆகியவற்றைப் பொறுத்து வேறுபடும்.

கடலில் இருந்து பெறப்படும் வற்றுப் பெருக்கு, கடல் ஓட்டம் போன்றவற்றிலிருந்து பெறப்படும் ஆற்றல் வகைகள் கடல்லை ஆற்றலிருந்து வேறுபட்டவையாகும். கடல்லை ஆற்றல் இன்று பெருமளவில் பயன்படுத்தப்படுவதில்லை. ஆனால் 1890 களிலிருதே அதன் பயன்பாடு காணப்படுகிறது. இலகின் முதல் வணிக அலைப் பன்னை போர்த்துகல்]]லில் அமைந்துள்ளது.  இப்பன்னை 750 கிலோவாட் திறனைக் கொண்டது.

கடல் மேற்பரப்பில் உள்ள வளிமண்டலத்தில் வீசும் காற்றினால் கடலில் அலை ஏற்படுத்தப்படுகிறது. கடல் அலைக்கு சற்று மேலாக வீசும் காற்றைவிட கடல் அலை மெதுவாக பயணிக்கும் வரையிலும் காற்றிலிருந்து கடல் அலைக்கு ஆற்றல் மாற்றப்படுகிறது.

## அறிவியல் கோட்பாடு
நடப்பிலிருக்கும் அறிவியல் கோட்பாடுகளின்படி, எந்தவொரு ஆற்றலையும் உருவாக்கவோ அல்லது அழிக்கவோ இயலாது. ஆற்றலை ஒருநிலையிலிருந்து மற்றொரு நிலைக்கு மாற்றம் செய்யவே முடியும். இந்த கோட்பாட்டின்படி காற்றிலுள்ள ஆற்றல் நீரின் அலை ஆற்றலாக உருவெடுத்துப் பின் நீரிலிருந்து இயக்க ஆற்றலாக உருவெடுத்து இறுதியில் மின்சார ஆற்றலாக மாற்றப்படுகிறது.

## பௌதிக விளக்கம்
### அலைகளின் தோற்றம்
கடலின் மேற்பரப்பில் காற்று பலமாக வீசும்பொழுது காற்று நீரின் மேல் ஏற்படுத்தும் அழுத்தம் மற்றும் நீர் காற்றின் மேல் ஏற்படுத்தும் உராய்வு ஆற்றலால் கடலின் மேற்பரப்பில் அலைகள் தோன்றுகிறது. காற்றின் வேகம் அலைகளின் வேகத்தை விட அதிகமாக இருக்கும் பட்சத்தில் காற்றிலிருந்து நீருக்கு ஆற்றல் தாவல் நடக்கிறது. காற்றின் வேகத்தைப் பொறுத்து அலைகளின் உயரம் மற்றும் வேகம் அமைகிறது. நீரின் அடர்த்தியும் அலைகளின் உயரத்தை நிர்ணயிப்பதில் ஓரளவு பங்கெடுக்கிறது.

### மின்சாரம் தயாரிக்கும் முறை
வேகமாக கடந்து செல்லும் நீரலைகளால் இழுசக்கரம் சுழற்றப்படுகிறது. இங்கு அலைகளின் இயக்க ஆற்றல் சக்கரங்களைச் சுழற்றும் ஆற்றலாக மாற்றப்படுகிறது. சக்கரம் சுழலும்பொழுது அதனுடன் இணைக்கப்பட்ட காந்தங்களும் சுழல்கிறது. சக்கரத்தின் மத்தியில் ஒரு நிலைகாந்தம் பொருத்தப்பட்டிருக்கும். இந்த இரு காந்தங்களின் சுழற்சியால் காந்த அலை கோடுகள் வெட்டப்பட்டு மின்சாரம் உருவாகிறது.

## மேற்கோள்கள்

## வெளி இணைப்புகள்
* "கடல்லை மின்சாம்"
*"கடல்லை ஆற்றல்" 
*"கடல்லையிலிருந்து மின்சார தொழில்நுட்பம்" 
*அலை மின்சாரம்-தொழில்நுட்பம்
*"கடல்லை மின்சார தயாரிப்பு நிலையம்"

பகுப்பு:ஆற்றல்
பெயர்வாரியாக தனிமங்களின் பட்டியல்

இத்தனிமங்களின் பட்டியல், பெயர்வாரியாக அமைத்த பட்டியல். தனிமத்தின் வகையைப் பொருத்து நிறம் காட்டப்பட்டுள்ளது.

தனிமங்களின் குறியெழுத்து, அணுவெண் அணுப் பொருண்மை, நிலையான மாற்றுரு, நெடுங்குழு எண், கிடைவரிசை எண் முதலிய குறிக்கபட்டுள்ளன.

## குறிப்புகள்
* The element does not have any stable nuclides, and a value in brackets, e.g. [209], indicates the mass number of the longest-lived isotope of the element. However, three elements, Thorium, Protactinium, and Uranium, have a characteristic terrestrial isotopic composition, and thus their atomic mass given.
* The isotopic composition of this element varies in some geological specimens, and the variation may exceed the uncertainty stated in the table.
* The isotopic composition of the element can vary in commercial materials, which can cause the atomic weight to deviate significantly from the given value.
* The isotopic composition varies in terrestrial material such that a more precise atomic weight can not be given.
* The atomic weight of commercial Lithium can vary between 6.939 and 6.996—analysis of the specific material is necessary to find a more accurate value.

## மேற்கோள்கள்
*Atomic Weights of the Elements 2001, Pure Appl. Chem. 75(8), 1107–1122, 2003. Retrieved ஜூன் 30, 2005.  Atomic weights of elements with atomic numbers from 1-109 taken from this source.
*IUPAC Standard Atomic Weights Revised  (2005).
*WebElements Periodic Table.  Retrieved ஜூன் 30, 2005.  Atomic weights of elements with atomic numbers 110-116 taken from this source.

*
நாவல் (மரம்)

**நாவல்** மரம் பசுமை மாறாத, வெப்பமண்டலப் பகுதிக்குரிய ஒரு மரமாகும். இது மிர்தாசியே (Myrtaceae) தாவரக் குடும்பத்தைச் சேர்ந்த ஒரு பூக்கும் தாவரம். இது, இந்தியாவுக்கும் இந்தோனீசியாவுக்கும் உரியது. இம்மரம் 30 மீட்டர் உயரம் வரை வளரும். மேலும் 100 ஆண்டுகள் வரையும் வாழும். இம்மரத்தின் நாவற்பழம் செங்கருநீல நிறமுடையதாகவும் இனிப்பான சுவையுடையதாகவும் இருக்கும்.

## நாவற்பழம்
துவர்ப்புச் சுவை உள்ள பழம் நாவல்பழம். அருகதம், நவ்வல், நம்பு, சாட்டுவலம், சாம்பல் ஆகிய பெயர்களில் நாவல் பழம் அறியப்படுகிறது. இது கொங்கு தமிழ் பேச்சு வழக்கில் நெகாப்பழம் என்று அழைக்கப்படுகிறது.  இதில் கருநாவல், கொடி நாவல், சம்பு நாவல் என வகைகள் உள்ளன.

நாவற்பழம் பழவகைகளில் ஒன்று ஆகும். இப்பழம் குறிப்பிட்ட சில காலங்களில் மட்டுமே கிடைக்கும்.

## மேற்கோள்கள்

பகுப்பு:மரங்கள்
பகுப்பு:மூவடுக்கிதழிகள்
பகுப்பு:பழ மரங்கள்
பகுப்பு:தமிழ்நாட்டின் தாவரங்கள்
பகுத்தறிவியம்

அறிவாய்வியலிலும் தற்காலப் பொருளிலும் **பகுத்தறிவியம்** (rationalism) என்பது, பகுத்து அறிதலை, அறிவின் அடிப்படையாக அல்லது நியாயப்படுத்தலுக்கான அடிப்படையாகக் கொள்ளும் ஒரு நோக்கு ஆகும். இன்னொரு வகையில் கூறுவதானால், இது, புலனுணர்வை அன்றி அறிவாற்றலையும் உய்த்துணர்தலையும் உண்மைக்கான அளபுருவாகக் கொள்ளும் ஒரு வழிமுறை அல்லது கோட்பாடு ஆகும். இந்த வழிமுறைக்கு அல்லது கோட்பாட்டுக்குக் கொடுக்கப்படும் வெவ்வேறு அளவிலான அழுத்தம் காரணமாக பலவகையான பகுத்தறிவிய நிலைப்பாடுகள் காணப்படுகின்றன. இவை, அறிவைப் பெற்றுக்கொள்வதற்குப் "பகுத்து அறிவதே பிற வழிமுறைகளிலும் சிறந்தது" எனக்கூறும் மிதமான போக்குடைடைய நிலைப்பாட்டிலிருந்து, அறிவைப் பெறுவதற்குப் "பகுத்து அறிதல் ஒரு தனித்துவமான வழி" எனக்கூறும் தீவிர நிலைப்பாடு வரை வேறுபடுகின்றன.

## பின்னணி
அறிவொளிக் காலத்தில் இருந்து பகுத்தறிவியம், மெய்யியலில் கணித வழிமுறைகளை அறிமுகப்படுத்துவதுடன் தொடர்புள்ளதாகக் காணப்படுகின்றது. இரெனே தேக்கார்ட்டு, லீப்னிசு, இசுப்பினோசா போன்றோரை இவ்வாறான அணுகுமுறைகளுக்கு எடுத்துக் காட்டாகக் கொள்லலாம். இது பொதுவாகக் **கண்ட ஐரோப்பியப் பகுத்தறிவியம்** எனக் குறிப்பிடப்படுகின்றது. ஏனெனில் இது ஐரோப்பாவின் கண்டப் பகுதிகளிலிருந்த சிந்தனைக் குழுக்கள் நடுவிலேயே இது முன்னணிக் கோட்பாடாக இருந்தது. பிரித்தானியாவில், பட்டறிவியக் கோட்பாட்டின் செல்வாக்கு மேலோங்கி இருந்தது. பகுத்தறிவியம் பெரும்பாலும் பட்டறிவியத்துடன் முரண்பட்டது. பரந்த நோக்கிலிருந்து பார்க்கும்போது இவ்விரு கோட்பாடுகளும் ஒன்றையொன்று தவிர்த்து ஒதுக்குவன அல்ல. மெய்யியலாளர் ஒருவர் இரண்டு கோட்பாடுகளையுமே பயன்படுத்துபவராக இருக்க முடியும். தீவிர நிலையில் இருந்து பார்க்கும்போது, பட்டறிவிய நோக்கில், எல்லா எண்ணங்களுமே ஐந்து புலன்களால் ஏற்படுகின்ற அல்லது வலி, மகிழ்ச்சி போன்ற உள்ளுணர்வுகளால் ஏற்படும் பட்டறிவிலிருந்தே உருவாகின்றன. இதனால் அறிவு என்பது பட்டறிவை அடிப்படையாகக் கொண்டது அல்லது பட்டறிவிலிருந்து பெறப்படுகின்றது என்பது பட்டறிவிய வாதம். பிரச்சினை, மனித அறிவின் அடிப்படையான மூலம் சார்ந்ததும், நமக்குத் தெரியும் என்று நாம் நினைப்பதைச் சரிபார்த்துக் கொள்வதற்கான முறையான நுட்பங்கள் பற்றியதுமாகும்.

சில வகையான பகுத்தறிவியம் சார்ந்தோர், வடிவவியலின் அடிப்படை உண்மைகளைப் போல் பெறத்தக்க அறிவு முழுவதையும் உய்த்தறிவின் மூலம் பெற்றுக் கொள்ளலாம் என்று வாதிடுகின்றனர்.

## வெளியிணைப்புகள்
* Markie, Peter (2004), "Rationalism vs. Empiricism", *Stanford Encyclopedia of Philosophy*, Edward N. Zalta (ed.), 
* John F. Hurst (1867), *[http://www.gutenberg.org/etext/19397 History of Rationalism Embracing a Survey of the Present State of Protestant Theology]*

## மேற்கோள்கள்

பகுப்பு:அறிவாய்வியல்
பகுப்பு:மெய்யியல் முறையியல்கள்
பகுப்பு:மெய்யியல் கோட்பாடுகள்
தங்கப் பந்து (பிஃபா)

**பிஃபா தங்கப் பந்து** (FIFA Ballon d'Or,, *பிஃபா பாலோன் தி'ஓர்*) என்பது ஒவ்வொரு ஆண்டும் சிறந்த கால்பந்து வீரருக்கு ஃபிஃபாவினால் வழங்கப்படும் பரிசாகும்.  பரிசளிக்கப்படும் ஆண்டுக்கு முந்தைய ஆண்டில் உலகிலேயே மிகச் சிறந்த அளவில் விளையாடிய வீரருக்கு இது வழங்கப்படுகிறது.  இதற்கென சிறப்பாக ஓட்டெடுப்பு நடைபெறும்; இதில் உலகின் தேசிய அணிகளின் தலைவர்களும், பயிற்சியாளர்களும் மற்றும் பத்திரிகையாளர்களும் ஓட்டளிப்பர். 

*பிரெஞ்சுக் கால்பந்தின்* **பாலோன் தி'ஓர்** மற்றும் ஃபிஃபா உலகின் சிறந்த வீரர் ஆகிய இரண்டு விருதுகளையும் ஒன்றிணைத்து 2010-முதல் வழங்கப்படுகிறது.  இத்தகைய ஒன்றிணைப்புக்குப் பின்னர் முதன்முதலில் இவ்விருதை வென்றவர் லியோனல் மெஸ்ஸி ஆவார்.  அதற்கடுத்த இரண்டு ஆண்டுகளும் இவரே இவ்விருதைக் கைப்பற்றினார்.  2013-க்கான தங்கப் பந்து (பிஃபா) விருதை வென்றவர் கிறிஸ்டியானோ ரொனால்டோ ஆவார்.  2010-இல் ஃபிஃபா உலகின் சிறந்த வீரர் விருதை, பாலோன் தி'ஓருடன் இணைத்த பின்னர், பெண்களுக்கு மட்டும் ஃபிஃபா உலகின் சிறந்த வீரர் விருது வழங்கப்படுகிறது.

## வெற்றியாளர்கள்

### விளையாட்டு வீரர்களின் வெற்றிகள்

### நாடுகள் பெற்ற வெற்றிகள்

### காற்பந்துக் கழகங்களின் வெற்றிகள்

பகுப்பு:காற்பந்தாட்டம்
திருவள்ளுவ நாயனார்

**திருவள்ளுவ நாயனார்** ஞானப் பாடல்களைப் பாடிய ஒரு புலவர். 
இவர்தான்  திருக்குறள் பாடிய திருவள்ளுவர் என்பர் சிலர். 
திருவள்ளுவர் கி.மு. முதல் நூற்றாண்டில் வாழ்ந்தவர். 
திருவள்ளுவ நாயனார் கி.பி. 12 ஆம் நூற்றாண்டில் வாழ்ந்தவர் என்றும் சொல்வார் உண்டு. இவர் ஞானவெட்டியான் என்னும் நூலைப் பாடினார்.

## ஒப்பிட்டு அறியத்தக்கவை
* திருக்குறள்
* திருவள்ளுவர்
* திருவள்ளுவமாலை
## மேற்கோள்

பகுப்பு:தமிழ்ப் புலவர்கள்
நீல் பாட்ரிக் ஹாரிஸ்

**நீல் பாட்ரிக் ஹாரிஸ்**  ஒரு அமெரிக்க நாட்டுத் திரைப்படத் தயாரிப்பாளர், இயக்குநர், நடிகர் ஆவார். இவர் 1973ம் ஆண்டு 06ம் மாதம் 15ம் திகதி ஆல்புகெர்க்கி, நியூ மெக்ஸிக்கோ, ஐக்கிய அமெரிக்காவில் பிறந்தார். இவர் 1988ம் ஆண்டு கிளாராவின் இதயம் (Clara's Heart) என்ற திரைப்படத்தின் மூலம் திரைப்படத்துறையில் அறிமுகமானார் மற்றும் பல சின்னத்திரை தொடர்களிலும் நடித்து வந்தார்.

2010 ஆம் ஆண்டு டைம் இதழ் ஹாரிஸை மிகவும் செல்வாக்குப் பெற்ற 100 பேரில் ஒருவராக குறிப்பிட்டது.

## ஆரம்பகால வாழ்க்கை
ஹாரிஸ் ஆல்புகெர்க்கி நியூ மெக்ஸிக்கோ நகரில் பிறந்தார். Ruidoso, நியூ மெக்ஸிக்கோவில் வளர்ந்தார். இவரின் பெற்றோர் ஷீலா (ஸ்காட்) மற்றும் ரான் ஹாரிஸ் ஆகியோராவர். இவர் ஆல்புகெர்க்கியிலுள்ள La Cueva உயர்நிலை பள்ளியில் தனது கல்வியைப் பயின்றார். அவரது பள்ளிக் காலத்தில் இவருக்கு நாடகங்கள் மற்றும் இசை மீது ஆர்வம் இருந்ததால் இவர் நாடகங்களில் நடித்தார். 1991ம் ஆண்டு உயர்தகமைகளுடன் தனது பட்டதாரிப் படிப்பை முடித்தார்.

## தனிப்பட்ட வாழ்க்கை

இவர் ஒரு ஓரின சேர்க்கையாளர் ஆவார். David Burtka என்ற நடிகரைத் திருமணம் செய்து கொண்டு 2 குழந்தைகளை தத்து எடுத்து வளர்கின்றார்.

## திரைப்படம்
இவர் 1988ம் ஆண்டு **Clara's Heart** என்ற திரைபடத்தில் அறிமுகமானார். அதைத் தொடர்ந்து பல திரைப்படங்களில் நடித்தார்.

இவர் நடித்த திரைப்படங்கள் சில:
* 1988ː கிளாரா ஹார்ட்
* 1995ː மை அன்டோனியா
* 1998ː தி புரொபொசிசன்
* 2002ː தி மேச்மேரிஸ்ட்
* 2004ː ஹேரல்ட் & குமார் கோ டு வைட் காசில்
* 2011ː பீச்ட்லி
* 2011ː த ஸ்மர்ஃப்ஸ்
* 2013ː த ஸ்மர்ஃப்ஸ் 2
* 2014ː எ மில்லியன் வேஸ் டு டை இன் த வேஸ்ட்
* 2015ː The Good Dinosaur (குரல் மட்டும்)

## சின்னத்திரை
இவர் 1989ம் ஆண்டு **Hallmark Hall of Fame** என்ற சின்னத்திரை தொடரில் நடித்தார். இவர் இன்று வரை 50 மேல் பல சின்னத்திரை தொடர்களில் நடித்து வருகிறார்.

இவர் 2004ம் ஆண்டு நடித்த ஹௌ ஐ மெட் யுவர் மதர் என்ற தொடர் 10 வருடமாக இன்னும் வெற்றி கரமாக ஒளிப்ரப்பகிகொன்று இருக்கிறது என்பது குறிப்பிடத்தக்கது.

## வெளி இணைப்புகள்
* 
* Neil Patrick Harris  at Internet Off-Broadway Database
* 

பகுப்பு:அமெரிக்க நாடக நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:விளம்பர நடிகர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:1973 பிறப்புகள்
பகுப்பு:அமெரிக்க அறியொணாமையியலாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
புத்தாண்டு

**புத்தாண்டு** அல்லது **புது வருடம்** (New Year) என்பது புதிய நாட்காட்டி வருடம் தொடங்குவதைக் குறிக்கிறது. பெரும்பான்மையான கலாச்சாரங்களில் புதுவருடத் தொடக்கம் கொண்டாடப்படுகிறது . உலகம் முழுவதும் தற்காலத்தில் உபயோகித்து வரும் கிரெகொரியின் நாட்காட்டியின்படி புது வருடமானது ஜனவரி மாதம் முதல் தேதி தொடங்குகிறது.

## இந்தியாவில் புதுவருடம்
இந்தியாவில் கீழ்க்கண்ட மக்களால் புதுவருடம் ஏப்ரல் மாத மத்தியில் கொண்டாடப்படுகிறது.
* தமிழர்
* அசாமியர்
* வங்காளி
* பஞ்சாபி
* மலையாளி
* ஒரியா
* மணிப்பூரி
மேலும் கீழ்க்கண்ட மக்கள் தங்கள் புது வருடத்தை ஜூன் மாதம் கொண்டாடுகின்றனர்.
* மார்வாரி
* குஜராத்தி

## இவற்றையும் பார்க்க

*கம்போடியப் புத்தாண்டு
*சீனப் புத்தாண்டு
*எத்தியோப்பியப் புத்தாண்டு
*இந்தியப் புத்தாண்டுகள்
*இசுலாமியப் புத்தாண்டு
*சப்பானியப் புத்தாண்டு
*யூதர்களின் புத்தாண்டு
*கொரியப் புத்தாண்டு
*சிங்களப் புத்தாண்டு
*தாய் புத்தாண்டு
*வியட்நாமியப் புத்தாண்டு

## மேற்கோள்கள்

பகுப்பு:நாட்காட்டிகள்
எழமத்துகளி

ஏழாமத்துக்களி என்பது கேரளத்தின் பாரம்பரிய கலை வடிவங்களில் ஒன்று. நம்பூதிரிகளும், நாயன்மாரும் இந்த கலையை நிகழ்த்துவர். ஏழாம் கிராமத்தில் உருவானதால் ஏழாமத்துக் களி எனப்படுன். தமிழில், "ஏழாவது களி" எனலாம்.
இருபத்தி ஐந்து முதல் முப்பது ஆட்கள் வரை கூடுவர்.
இது வீட்டுமுற்றத்தில் நிகழ்த்தப்படும்.

நிலவிளக்கை ஏற்றி, அதைச் சுற்றி நிற்பர்.

எடுத்துக்காட்டுப் பாடல்:
       “ 	ஞான் குளிக்கும் குளமல்லோ
           ஏற்றுமானூர் தேவர்குளம்

               நீ குளிக்கும் குளத்தின்றெ
               பேரு சொல்லு மாரா...........
	”

இது திருவிதாங்கூர் பகுதிகளில் நிகழ்த்தப்படுவதைக் காணலாம். 

பகுப்பு:கேரளக் கலைகள்
விண்வெளி நடை

**விண்வெளி நடை** (*Spacewalk*) என்பது *ஊர்திக்கு வெளியேவான செயல்பாடுகள்* (Extra-vehicular activity (EVA)) என்றும் அழைக்கப்படுகிறது. இது பூமியின் வெளியேயான விண்வெளியில் தங்கியிருக்கும் விண்வெளி வீரர்களால் செய்யப்படும் ஒரு நடவடிக்கை ஆகும். இவை பெரும்பாலும் சர்வதேச விண்வெளி நிலையத்தின் வெளியே நடைபெறுகின்றன. சர்வதேச விண்வெளி நிலையத்தின் வெளிப்பாகங்களில் ஏற்படும் இயந்திரக் குறைபாடுகளை நிவிர்த்தி செய்யவோ அல்லது புதிய பாகங்களை இணைக்கவோ இந்நடவடிக்கை மேற்கொள்ளப்படுகிறது. இந்நடவடிக்கையின் போது விண்வெளி வீரர் சர்வதேச விண்வெளி நிலையத்துடன் முற்றிலும் தொடர்பின்றி இருக்க மாட்டார்கள். அமெரிக்கா, ரஷ்யா மற்றும் சீனா நாடுகள் தங்களின் விண்வெளி வீரர்கள் விண்வெளி நடையைச் செய்ய முடியும் என நிருபித்துள்ளன.
## மேற்கோள்கள்

பகுப்பு:விண்வெளிப் பயணம்
எபி வட்டம்

வானியல் பிடாலமிக் அமைப்பில் சந்திரன், சூரியன், கோள்கள் ஆகியவற்றின் , வேகம் மற்றும் திசையின் வேறுபாடுகளை விளக்க பயன்படுத்தப்படும் ஒரு வடிவியல் மாதிரி (model) **எபி வட்டங்கள்**(epi cycles) (உண்மையில்: கிரேக்கத்தில் வட்டத்தின் மீது) ஆகும்.
இது முதலில் அப்பல்லோனியஸ் ஆஃப் பெர்கா (Apollonius of Perga) என்பவரால், கிமு 3 ஆம் நூற்றாண்டின் இறுதியில் முன்மொழியப்பட்டு பின் எகிப்தைச்சேர்ந்த தொலெமி (Ptolemy ) என்பவரால் கி.பி. 2 ஆம் நூற்றாண்டில் அல்மாகெஸ்ட் ஆய்வு கட்டுரையில் முறைப்படுத்தப்பட்டது.
இதன்மூலம் குறிப்பாக, அப்போது அறியப்பட்ட ஐந்து கிரகங்களின் வலஞ்சுழி இயக்கங்கள் பற்றி விளக்கினார். இரண்டவதாக இது பூமியில் இருந்து மற்ற கிரகங்களின் வெளிப்படையான தூரங்களில் உள்ள மாற்றங்களை விளக்கினார்.
இது அப்பல்லோனியஸ் ஆஃப் பெர்கா என்பவரால் வளர்ச்சி அடைந்திருந்தாலும், தொலெமிக்கு பிறகு **தொலெமி இயக்கம்** என அழைக்கப்பட்டது.
எபி வட்ட இயக்கம் ,  அன்டிகிதீரா இயந்திரநுட்பத்தில் (Antikythera mechanism) பயன்படுத்தப்பட்டது. இந்த அன்டிகிதீரா இயந்திரநுட்பத்தில் என்பது, நான்கு பற்சக்கரங்கள் உதவியுடன் சந்திரனின் நிலையை அறியப் பயன்படும் பண்டைய கிரேக்க வானியல் சாதனம் ஆகும். இதில், இரண்டு பற்சக்கரங்கள் விசித்திரமான முறையில் இணைக்கப்பட்டிருக்கும்.

center|thumb|500px|எபி_வட்டம்_1

தொலெமி இயக்கத்தில் , ஒரு சிறிய வட்டம் ,ஒரு பெரிய வட்டத்தின் சுற்றளவு பாதையில் சுற்றி வரும்பொது கோள்கள் சிறிய வட்டத்தின் சுற்றளவு பாதையில் சுற்றி வருகின்றன இந்த சிறிய வட்டம் எபி வட்டம்(epi cycles) ஆகும். இரண்டு வட்டங்களும் வலப்புறமாக சுற்றுகிறது (clock wise ) மற்றும் இவை
சூரியனின் சுற்றுப்பாதைக்கு ஏறத்தாழ இணையாக உள்ளது. இவை புவியை மையமாக கொண்டு சுற்றுகிறது என்று கருதப்பட்ட போதிலும் புவி அதன் மையப்புள்ளியாக கொள்ளாமல் வேரு ஒரு மையப்புள்ளியை கொண்டு சுற்றுவாதக கருதப்பட்டது.

## மேற்கோள்கள்

பகுப்பு:பண்டைய கிரேக்க வானியல்
மௌன விரதம்

**மௌன விரதம்** என்பது மௌன விரதமாவது வாயாலும், மனதாலும், செயலாலும் பேசாதிருப்பதே என பதஞ்சலி முனிவர் தனது யோக சூத்திரம் எனும் நூலில் விளக்கியுள்ளார்.. இன்பம், துன்பம் இரண்டையும் மௌன விரதம் இருப்பதன் மூலம் எப்போதும் மனம் அலைபாயாமல் இயல்பாக இருக்கும். பதஞ்சலி முனிவரின் யோகா எனும் இந்த தத்துவத்தை  இந்து சமயம், சமண சமயம், பௌத்த சமயம் மற்றும் பல சமயங்களும் ஏற்றுக் கொண்டுள்ளன. மௌன விரதத்தின் அவசியத்தையும் அதன் பெருமைகளையும் தங்கள் வேத நூல்களில் வலியுறுத்தியுள்ளனர்.

மன அமைதிக்கு தேவை மகிழ்ச்சி. அது மௌன தவத்தால் மட்டுமே கிட்டும். பல செயல்களைப் பேசி சாதிப்பதை விட மௌன விரதத்தால் சாதிப்பது எளிது.

சிறப்பு வாய்ந்த மௌன விரதத்தை மாதம் ஒரு முறையாவது கடைப் பிடித்தால் உடலுக்கும் நல்லது மனதுக்கும் நல்லது.

வாய் தானே பேசக் கூடாது என எழுதிக் காட்டுவதும் சைகையில் பேசுவதும் சரியல்ல. அதில் மௌன விரத நிறைவு ஏற்படாது. மௌனம் என்பது ஆழ்நிலையில் அமைதியாய் இருத்தல். மோன நிலை என்பார்கள். ஆனந்தம் பிறக்கும் நிலை இங்கு தான் உருவாகிறது.

பகவான் ரமணர் மோனத் தவமிருந்தது அனைவரும் அறிந்ததே. பால் பிராண்டன் என்ற மேலை நாட்டு மெய்யியல் அறிஞர், தனது நூலில்  ரமண மகரிஷியின் ஆழ்ந்த மௌனத்தைப் போற்றி எழுதி இருக்கிறார்.

மௌனத் தவமிருந்து சித்திகள் பல பெறலாம் என பதஞ்சலி முனிவர் தனது யோக சூத்திரம் எனும் நூலில் குறிப்பிட்டுளார்.

## உசாத்துணை
* பதஞ்சலி யோக சூத்திரம் http://www.sacred-texts.com/hin/ysp/index.htm
* Sound of Silence http://www.forbes.com/2007/03/22/meditation-management-eswaran-lead-ceo-cx_pm_0322bookreview.html

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
கதிராமங்கலம் வன துர்க்கையம்மன் கோவில்

**கதிராமங்கலம் வன துர்க்கையம்மன் கோயில்**  தஞ்சாவூர் மாவட்டத்தின் திருப்பனந்தாள் ஊராட்சி ஒன்றியத்தில் உள்ள கதிராமங்கலம் ஊராட்சியில் உள்ள  கதிராமங்கலத்தில் அமைந்த பண்டைய கோயில் ஆகும். இங்கு இராகு காலத்தில் மட்டுமே பூசை செய்யப்படுகிறது. இந்த துர்க்கைக்கு ஆகாச துர்க்கை என்றும் பெயர் உண்டு.

## அமைவிடம்
இக்கோயில் மாயவரத்தில் இருந்து சுமார் 14 கிலோமீட்டர் தொலைவிலும், கும்பகோணத்திலிருந்து 24 கிலோமீட்டர் தொலைவிலும் உள்ளது.

## அருகிலுள்ள கோவில்கள்
*சூரியனார் கோவில்

## வெளி இணைப்புகள்
*அருள்மிகு வனதுர்கா பரமேஸ்வரி திருக்கோயில்

பகுப்பு:தஞ்சாவூர் மாவட்டத்திலுள்ள கிராமக் கோயில்கள்
பகுப்பு:தஞ்சாவூர் மாவட்டத்திலுள்ள இந்துக் கோயில்கள்
பதாவுன்

**பதாவுன்** (*Budaun*) என்பது இந்திய நகரங்களில் ஒன்று. இது உத்தரப் பிரதேசத்தின் பதாவுன் மாவட்டத்தில் உள்ளது. இது சோட் நதிக்கு கிழக்கே ஒரு மைல் தொலைவிலும், கங்கைக்கு வடக்கே 27 கி.மீ. தொலைவிலும், உத்தரபிரதேசத்தின் ரோகில்கண்ட் பகுதியில் அமைந்துள்ளது. 2011 மக்கள் தொகை கணக்கெடுப்பின்படி, இது 159,221 மக்கள்தொகையைக் கொண்டுள்ளது. தற்போது 161,555 ஆகக் கணிக்கப்பட்டுள்ளது. இங்கு இசுலாமிய மக்களும், இந்துக்களும் வாழ்கின்றனர். சாலைப் போக்குவரத்திற்கு மாநில நெடுஞ்சாலைகள் உள்ளன. இங்கு தொடருந்து நிலையமும் உள்ளது. இங்கு அதிகளவிலான பள்ளிவாசல்கள் உள்ளன. வேளாண்மை முதன்மைத் தொழிலாக உள்ளது. பரேய்லி நகரம் இதன் அருகிலுள்ளது. உள்ளூர் அளவில் சிறு தொழிற்சாலைகளும் இயங்குகின்றன. இது பரேய்லி கோட்டத்திற்கு உட்பட்டது.

சுல்தான் இல்த்துத்மிசு ஆட்சியின் போது பொ.ஊ 1210 முதல் 1214 வரை நான்கு ஆண்டுகள் தில்லி சுல்தானகத்தின் தலைநகராக பதாவுன் வரலாற்று முக்கியத்துவம் பெற்றிருந்தது. இது முகலாய ஆட்சியின் போது வடக்கு எல்லையில் மிக முக்கியமான நகரமாக இருந்தது. பதாவுன் ஒரு பெரிய சந்தையாகவும் வரலாற்றுப் புகழ்பெற்ற மற்றும் மத முக்கியத்துவம் வாய்ந்த நகரமாகவும் இருந்துள்ளது. புது தில்லியிலிருந்து தென்கிழக்கே 230 கி.மீ. தொலைவிலும், இலக்னோவிலிருந்து வடமேற்கே 245 கி.மீ. தொலைவிலும் உள்ளது. இவை இரண்டையும்ம் சாலை வழியாக அடைய சுமார் 6 மணிநேரம் ஆகும்.

இல்த்துத்மிசு கட்டிய பழைய பள்ளி வாச்லும் இங்குள்ளது குறிப்பிடத்தக்கது. இசுலாமிய அரசர்கள் கட்டிய கோட்டைகளும் இங்குள்ளன.

## குறிப்பிடத்தக்க நபர்கள்

*அப்துல் காதிர் பதாயுனி
*பேகம் அபிதா அகமது
*சம்சுத்தீன் இல்த்துத்மிசு
*இசுமத் சுகதாய்
*ஹசரத் நிஜாமுதீன் – சூபித் துறவி
*இரசீத் கான்
*ரசியா பேகம்
*உருக்னுதீன் பிரோசு

## இதனையும் காண்க
* பாஞ்சாலம்

## சான்றுகள்

பகுப்பு:உத்தரப் பிரதேசத்திலுள்ள மாநகரங்கள்
பகுப்பு:பதாயூன் மாவட்டம்
இயமம்

**இயமம்** மற்றும் அதையொத்த இன்னொரு வகைப்பாடான நியமம் ஆகியன, அறம்சார்ந்த வாழ்க்கைக்காக சைவநெறியும் யோகநெறியும் முன்வைக்கும் முக்கியமான கடமைகள் ஆகும். இயமமும் நியமமும் திருமூலர் குறிப்பிடும் எட்டு வகை யோகங்களில் இரண்டு ஆகும்.

சாண்டிலிய மற்றும் வராக உபநிடதங்களும், திருமூலரின்  திருமந்திரத்திலும் பத்து இயமங்களும், பதஞ்சலி முனிவரின் "யோகசூத்திரம்" நூல், ஐந்து இயமங்களையும் முன்வைக்கின்றன.

## ஐந்து இயமங்கள்

பதஞ்சலி முனிவர், தன் யோக சூத்திரம் 2.30 இல் குறிப்பிடும் இயமங்கள்

# கொல்லாமை (अहिंसा): அகிம்சை, பிறவுயிர்களைத் துன்புறுத்தாமை.
# வாய்மை (सत्य): சத்யம், உண்மையைக் கடைப்பிடித்தல்
# கள்ளாமை (अस्तेय): அஸ்தேய களவு செய்யாமை
# காமம் கடத்தல் (ब्रह्मचर्य): பிரம்மச்சர்யம், துணைக்கு துரோகம் இழைக்காமை
# அவாவறுத்தல் (अपरिग्रहः): பேராசையை அடக்குதல் தனக்கு மட்டும் சொந்தம் கொண்டாடாமை

## பத்து இயமங்கள்

சாண்டிலிய உபநிடதம் மற்றும் சுவாத்மாராமம் எனும் நூல் ஆகியன வருவனவாற்றைப் பத்து இயமங்கள் என்கின்றன:

# கொல்லாமை (अहिंसा): அகிம்சை
# வாய்மை (सत्य): சத்யம்
# கள்ளாமை (अस्तेय): அஸ்தேயம்
# புலனடக்கம் (ब्रह्मचर्य): பிரம்மச்சர்யம்
# பொறையுடைமை (क्षमा): க்ஷமை - மன்னிக்கும் தன்மை
# வெஃகாமை (अपरिग्रहः): பேராசையை அடக்குதல் தனக்கு மட்டும் சொந்தம் கொண்டாடாமை
# வஞ்சனையின்மை (धृति): த்ருதி - திடமான மனது
# இரக்கம் (दया): கருணை
# நேர்மை (आर्जव): (ஆர்ஜவம்) - பாசாங்கு இல்லாமை
# அளவுணவு (मितहार): மிதாகாரம் - போதுமான உணவு
# தூய்மை (शौच): சௌச்சம், புனிதம் பேணல்.

## இயமங்களின் வேறுபட்ட எண்ணிக்கை
அறுபதுக்கும் மேலான இந்து மெய்ஞ்ஞானப் பழநூல்கள், இயமம் பற்றி விவாதிக்கின்றன. எனினும் பொதுவாக, இயமங்கள் பத்து என்றே வரையறுக்கப்பட்டிருக்கின்றன.

## மேலும் பார்க்க
*நியமம்

## அடிக்குறிப்புகள்

பகுப்பு:யோகக் கலை
சுஜிதா

**சுஜிதா** இவர் ஒரு சின்னத்திரை நடிகை ஆவார். இவர் தமிழ், மலையாளம், மற்றும் தெலுங்கு போன்ற மொழிகளில் சின்னத்திரை தொடர்கள் மற்றும் திரைப்படங்களிலும் நடித்துள்ளார். இவர் தற்பொழுது ஜீ தமிழ் தொலைக்காட்சியில் ஒரு கை ஓசை என்ற தொடரில் நடித்து கொண்டு இருக்கின்றார். **பாண்டியன் ஸ்டாேர்ஸ் ல் மிகவும் பிரபலமாக இருக்கிறார்**

## சொந்த வாழ்க்கை
இவர் மலையாள குடும்பத்தில் பிறந்தார். இவரது தந்தையின் பெயர் மணி, தாயின் பெயர் ராதா. இவரின் அண்ணன் ஒரு திரைப்பட இயக்குநர்.

சுஜிதா 2012 ஆம் ஆண்டு திரைப்படத் தயாரிப்பாளர் தனுஷை திருமணம் செய்து கொண்டார். இவர்களுக்கு ஒரு பெண் குழந்தை உண்டு.

## சின்னத்திரை
### [[தமிழ்]]
* கணவருக்காக
* திருவிளையாடல் 
* மருதாணி 
* பைரவி ஆவிகளுக்கு பிரியமானவள்
* மகாராணி 
* பிருந்தாவனம் 
* ரோஜா 
* அக்கா தங்கை 
* துளசி 
* மைதிலி 
* விளக்கு வச்ச நேரத்திலை
* ஒரு கை ஓசை - 2014 ஆரம்பம்
* **பாண்டியன் ஸ்டாேர்ஸ் ( தனம்)**

## வெளி இணைப்புகள்
*
*http://www.facebook.com/sujitha360/info

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்திய நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1983 பிறப்புகள்
கதை சொல்லியின் கதை (நூல்)

**கதை சொல்லியின் கதை** என்பது ஒரு சிறுகதைத் தொகுப்பாகும். இந்த நூலில் கழனியூரன் எழுதிய 19 சிறுகதைகள் இடம்பெற்றுள்ளன. இந்நூலுக்கு வட்டார வாசம் என்னும் தலைப்பில் எழுத்தாளர் பா. செயப்பிரகாசம் மதிப்புரை எழுதியிருக்கிறார். இதில் இந்நூலில் உள்ள கதைகளை, “வாசிப்பாளனிடம் பாதிப்பை நடவு செய்யும் கதைகள் இவை” எனக்குறிப்பிட்டு உள்ளார். வாக்குமூலம் என்னும் தலைப்பில் கழனியூரன் முன்னுரை எழுதியிருக்கிறார். அதில், “விவசாயத்தை மட்டுமே நம்பி வாழ்கின்ற எங்கள் வட்டாரத்து மக்களின் கலாச்சாரப் பண்பாட்டுக் கூறுகளை, நாட்டார் தரவுகளை, பழக்க வழக்கங்களை, நம்பிக்கைகளை இத்தொகுப்பில் உள்ள கதைகளில் பதிவு செய்ய முயன்றிருக்கின்றேன்” என்று கூறியிருக்கிறார்.

## பொருளடக்கம்

## சான்றடைவுகள்


பகுப்பு:தமிழ்ச் சிறுகதைத் தொகுப்புகள்
பகுப்பு:2000 தமிழ் நூல்கள்
பகுப்பு:கழனியூரன் நூல்கள்
பகுப்பு:மேற்கோள் வழு-Defined multiple times
கேசியா (நூல்)

**கேசியா** (*Gaysia*) என்பது ஆஸ்திரேலிய எழுத்தாளரும் இதழாளருமான பெஞ்சமின் லா எழுதிய நூல் ஆகும்.

ஆஸ்திரேலியாவில் வாழும் இந் நூலாசிரியர், ஆசியத் தற்பால்சேர்க்கையினரின் நிலைபற்றி அறிந்து கொள்வதற்காக  ஆசியாவின் பல பகுதிகளுக்கும் பயணம் மேற்கொண்டார். அந்தப் பயணத்தின் அனுபவங்களையும், அப்பகுதிகளில் வாழும் பலவகையான மக்களின் தற்பால் சேர்க்கை பற்றிய கருத்துக்களையும் இந் நூலில் பதிவு செய்துள்ளார்.

## மேற்கோள்கள்

## வெளி இணைப்புகள்
* Gaysia: Adventures in the Queer East &#91;Kindle Edition&#93;
*Gaysia: Adventures in the Queer East, Benjamin Law 

பகுப்பு:2012 ஆங்கில நூல்கள்
வாடி வாசல்

**வாடி வாசல்** என்பது ஏறு தழுவல் அல்லது ஜல்லிக்கட்டு நிகழ்வின் போது பந்தயக் காளைகள் வெளிப்படும் வாசலாகும். திட்டி வாசல் சிறு நுழைவு வாயில் என்று பொருள் படுகிறது.  இவ்வாறு வெளிப்படும் காளைகள் முரட்டுத்தனமான இப்போட்டிக்காகவே பழக்கப்பட்ட காளைகளாகும். இக்காளைகளின் கொம்புகளில் அல்லது கழுத்தில் பரிசுப் பொருட்களைக் கட்டி இருப்பார்கள். காளையினை அடக்கி வெற்றி பெறும் வீரர் பரிசினைப் பெறுவார். தமிழகத்தின் தென்மாவட்டங்களில் ஏறுதழுவல் என்னும் இந்த வீர விளையாட்டு சிறப்பாகக் கொண்டாடப்படுகிறது. முன்பு மணமகனைத் தேர்ந்து எடுக்கவும் இவ்விளையாட்டு பயன்பட்டதுண்டு.

## ஆதாரங்கள்


## வெளி இணைப்புகள்

பகுப்பு:ஏறுதழுவல்
பேசகபதம் (சிற்பநூல்)

இந்தியச் சிற்ப மரபில் **பேசகபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது நான்கு பதங்களைத் (நிலத்துண்டு) கொண்டது. இந்த அமைப்பில், கிழக்குப் பக்கம் ஆதித்தனுக்கும் (சூரியன்), தெற்குப் பக்கம் யமனுக்கும், மேற்குப் பக்கம் வருணனுக்கும், வடக்குப் பக்கம் சந்திரனுக்கும் உரியது என மானசாரம் கூறுகின்றது. இவர்களைவிடச் சிவன் வடகிழக்குப் பகுதிக்கும், அக்கினி தென்கிழக்குக்கும், காற்றுக் கடவுளான பவனன் தென்மேற்குக்கும், ஆகாயத்துக்கு உரிய கடவுள் ககனன் வடமேற்குக்கும் உரிய கடவுளர் எனவும் அந்நூலில் சொல்லப்பட்டிருக்கிறது.

இந்த அமைப்பு வீடுகளுக்கும், வணக்கத் தலங்கள், பொதுக் குளியல் இடங்கள் போன்றவற்றுக்கான கட்டிடங்களுக்கும் பொருத்தமானது எனச் சிற்பநூல்கள் கூறுகின்றன.

## குறிப்புகள்

## உசாத்துணைகள்
* Acharya, Prasanna Kumar., *Architecture of Manasara, Translated from Original Sanskrit Text*, New Barathiya Book Corporation, Delhi, 2010.

## இவற்றையும் பார்க்கவும்
* சிற்பநூல்களில் நிலப்பிரிவு வகைகள்

பகுப்பு:சிற்பநூல்
நிதித்யாசனம்

**நிதித்யாசனம்** என்பது ஒரு வகை தியானமாகும். மெய்ப்பொருளிலிருந்து வேறானதாக உள்ள உடல் போன்றவற்றைக் குறித்த எண்ணங்கள் இல்லாமல், அந்த இரண்டற்ற பரம்பொருளைக் குறித்த ஒருமித்த எண்ணத்தின் தொடர்ந்த மன ஓட்டமே நிதித்யாசனம் ஆகும்.

தியானத்தில் வஸ்துவை (பிரம்மம்) நோக்கி இடையீடற்றுப் பாய்ந்து செல்வதுதான் தியானம் என்கிறார் பதஞ்சலி முனிவர்  அந்தத் தியானமானது நிதித்தியாசனமாக மாற வேண்டுமெனின் உடல், மனம் மற்றும் ஐம்புலன் விசயப் பொருட்கள், பிரம்மத்திலிருந்து வேறுபட்டுள்ள பொருள்களை விடுத்து பிரம்மத்தின் உருவைப் பெற்று இடைவிடாமல் பாய்ந்து தியானித்துக் கொண்டு ஞான நிஷ்டையில் இருக்கவேண்டும்.

ஞானநிஷ்டை (தன்னில் மனநிறைவு) அடைய விஷய சுகங்களைத் துறந்து, தனிமையில் ஆத்மாவைத் தியானிப்பதே நிதித்யாசனம் ஆகும். ஒருவன் கர்மத்தினால் கிடைக்கும் பாவ - புண்ணியங்களையும், அகங்காரத்தையும் துறந்து பகவானை மட்டும் சரணாகதி அடைந்து, பகவானைப் பற்றிய அறிவை (ஞானத்தை) அடைந்தவன் உலகத் துயரங்களிலிருந்து விடுதலை பெற்று பகவானை அடைகிறான்.

## மேற்கோள்கள்

## உசாத்துணை
*  வேதாந்த சூத்திரம், ஆதிசங்கரரின் விளக்கம், பகுதி 1
* வேதாந்த சூத்திரம், ஆதிசங்கரரின் விளக்கம், பகுதி 2 

## வெளி இணைப்புகள்
* தமிழில் வேதாந்தம் கேட்க

## இதனையும் காண்க
* சிரவணம்
* மனனம்

பகுப்பு:தியானம்
பகுப்பு:வேதாந்தம்
சிரவணம்

**சிரவணம் அல்லது கேட்டல்**  எனில் உபநிடதம் மற்றும் வேதாந்த வாக்கியங்களை செவிகளால் கேட்பது என்று மட்டும் பொருள் அல்ல. குரு கற்றுத்  தரும் உபநிடத வேதாந்த வாக்கியங்களை ஒன்றுடன் ஒன்றை இணைத்துப் பகுத்தாராய்ந்து தருக்கம், யுக்தி, அனுமானம் போன்ற பிரமாணங்கள் மூலம் பொருள் விளங்குமாறு கேட்டலே சிரவணம் ஆகும்.

உபநிடத, வேதாந்த வாக்கியங்களை ஆறு (ஷட்) வகையான லிங்கங்கள் (அடையாளங்கள்) மூலம் அனைத்து வேதாந்த உபநிடதங்களுக்கும் இரண்டற்ற வஸ்துவான பிரம்மமே அடிப்படையானது என்று உறுதிப்படுத்திக் கொள்வதே சிரவணம் ஆகும்.

## மேற்கோள்கள்

## உசாத்துணை
* வேதாந்த சாரம் (நூல்), நூலாசிரியர், ஸ்ரீசதானந்த யோகீஸ்வரர், வெளியீட்டாளர்கள், இராமகிருட்டிண மடம்.
* வேதாந்த சூத்திரம், ஆதிசங்கரரின் விளக்க நூல், பகுதி 1
*  வேதாந்த சூத்திரம், ஆதிசங்கரரின் விளக்க நூல், பகுதி 2

## வெளி இணைப்புகள்
* வேதாந்த சொற்பொழிவுகள் தமிழில் கேட்க

## இதனையும் காண்க
* மனனம்
* நிதித்யாசனம்

பகுப்பு:வேதாந்தம்
அட்டப்பள்ளம் (இலங்கை)

**அட்டப்பள்ளம்** (*Addappallam*) என்பது இலங்கையின் கிழக்கு மாகாணத்தில் அம்பாறை மாவட்டத்தில் நிந்தவூரின் அருகில் உள்ள ஒரு கிராமம் ஆகும். இது நிந்தவூர் பிரதேச செயலாளர் பிரிவில் அமைந்துள்ளது.

## இங்குள்ள கோயில்கள்
* அட்டப்பள்ளம் சிங்காரபுர மாரியம்மன்
* அட்டப்பள்ளம் சித்திவிநாயகர் ஆலயம்
* அட்டப்பள்ளம், மாட்டுப்பள்ளை மடத்தடி அம்மன் ஆலயம்

பள்ளிவாயல்கள்

* ஹுதா ஜூமுஆ பள்ளிவாயல்
* பாகியதிஸ் ஸாலிஹா(40 முழ அவுலியா)  பள்ளிவாயல்
* றஷாதிய்யா பள்ளிவாயல்
* அக்பர் பள்ளிவாயல்

## இங்குள்ள பாடசாலைகள்
*கமு/விநாயகர் வித்தியாலயம் 1950 ஆண்டு ஆரம்பிக்கப்பட்ட மிகப்பழமையான பாடசாலையாகும்.
*அட்டப்பள்ளம் சகீதா வித்தியாலயம்

## மேற்கோள்கள்

பகுப்பு:அம்பாறை மாவட்டத்தில் உள்ள ஊர்களும், நகரங்களும்